ตลาดหุ้นเอเชียบวกเช้านี้ ขานรับนิกเกอิดีดตัว
ตลาดหุ้นเอเชียบวกเช้านี้ ขานรับนิกเกอิดีดตัว
1 มิ.ย. 2560

ผู้สื่อข่าวรายงานว่า ตลาดหุ้นเอเชียส่วนใหญ่ปรับตัวเพิ่มขึ้นในเช้าวันนี้ โดยการนำของตลาดหุ้นญี่ปุ่น เนื่องจากนักลงทุนเข้าช้อนซื้อเก็งกำไรหลังจากดัชนีนิกเกอิร่วงลงติดต่อกัน 4 วันทำการก่อนหน้านี้
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 19,692.16 จุด เพิ่มขึ้น 41.59 จุด, ดัชนี SSE Composite ตลาดหุ้นจีนเปิดวันนี้ที่ 3,108.42 จุด ลดลง 8.76 จุด, ดัชนี HSI ตลาดหุ้นฮ่องกงเปิดวันนี้ที่ 25,736.35 จุด เพิ่มขึ้น 75.70 จุด, ดัชนี TAIEX ตลาดหุ้นไต้หวันเปิดวันนี้ที่ 10,064.44 จุด เพิ่มขึ้น 23.72 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,348.31 จุด เพิ่มขึ้น 0.93 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,214.12 จุด เพิ่มขึ้น 3.30 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,764.57 จุด ลดลง 1.30 จุด
อย่างไรก็ดี นักลงทุนยังคงระมัดระวังการซื้อขาย ก่อนที่ไฉซินจะเปิดเผยดัชนีผู้จัดการฝ่ายจัดซื้อ (PMI) ภาคการผลิตเดือนพ.ค.ของจีนในเช้าวันนี้